Document ID: /roh_data/filtered/fineweb-2-filterrobots_roh.jsonl.gz/29453

L’emprima derschadra federala da la Svizra è morta. La giurista songagliaisa Margrith Bigler-Eggenberger è morta l’entschatta da l’emna cun 89 onns. Quai resorta da l’annunzia da mort. Margrith Bigler-Eggenberger è stada il 1972 l’emprima dunna ch’è vegnida elegida sco derschadra suppleanta al Tribunal federal – pia mo in onn suenter l’introducziun dal dretg da votar da las dunnas. Dus onns pli tard è ella vegnida elegida sco derschadra federala. Ella è s’engaschada tranter auter per l’egualitad da las schanzas e per l’egualitad da dretgs per um e dunna.
RTR novitads 06:00